C 484/34
HR
Službeni list Europske unije
20.12.2022.
Novi nacionalni motiv na kovanicama eura namijenjenima optjecaju (2022/C 484/16)
Nacionalni motiv nove prigodne kovanice od 2 eura namijenjene optjecaju koju izdaje Država Vatikanskoga Grada Kovanice eura namijenjene optjecaju zakonsko su sredstvo plaćanja u cijelom europodručju.
Komisija objavljuje opis izgleda svih novih kovanica kako bi obavijestila širu javnost i sve osobe koje rukuju kovanicama (1).
U skladu sa zaključcima Vijeća od 10. veljače 2009 (2)., državama članicama koje pripadaju europodručju i zemljama koje su s Europskom unijom potpisale monetarni sporazum o izdavanju kovanica eura dopušteno je izdavati prigodne kovanice eura namijenjene optjecaju uz određene uvjete, a osobito uz uvjet da je riječ isključivo o kovanicama od 2 eura.
Te kovanice imaju iste tehničke značajke kao ostale kovanice od 2 eura, ali je na njihovoj nacionalnoj strani prikazan prigodan motiv koji ima izrazitu simboličku vrijednost na nacionalnoj ili europskoj razini.
Zemlja izdavanja: Država Vatikanskoga Grada Prigoda: 125. godišnjica rođenja pape Pavla VI.
Opis motiva: Na kovanici se nalazi portret pape.
U gornjem lijevom dijelu nalazi se polukružni natpis „CITTÀ DEL VATICANO”, a u desnom dijelu natpis „PAPA PAOLO VI”.
S lijeve strane portreta ispisane su godine „1897” i „2022”, a ispod njih nalazi se oznaka kovnice „R”.
U donjem lijevom dijelu ispisano je ime umjetnika „D.
LONGO”.
U vanjskom prstenu kovanice nalazi se 12 zvijezda europske zastave.
Očekivana naklada: 84 000 kovanica Datum izdavanja: ožujak 2022.
(1) Za nacionalne motive svih kovanica izdanih 2002. vidjeti SL C 373, 28.12.2001., str. 1.
(2) Vidjeti zaključke Vijeća za ekonomske i financijske poslove od 10. veljače 2009. i Preporuku Komisije od 19. prosinca 2008.
o zajedničkim smjernicama za nacionalne motive i izdavanje kovanica eura namijenjenih optjecaju (SL L 9, 14.1.2009., str. 52.).